radiograf
Radiograf, person, der udfører det praktiske arbejde ved røntgenundersøgelser, CT- og MR-scanninger. Uddannelsen til radiograf er en mellemlang uddannelse, der giver ret til betegnelsen professionsbachelor i radiografi. Den foregår på professionshøjskoler i København, Odense og Aalborg. Den varer 31/2 år og omfatter teoriundervisning i bl.a. sundheds- og sygdomslære, røntgenfysik og datalære samt praktisk undervisning på en billeddiagnostisk afdeling på et hospital eller en klinik. Der optages ca. 100 studerende årlig på de danske skoler.
En lov om autorisation fra Sundhedsstyrelsen blev vedtaget i 2002.